Xionodoksa
Chionodoxa (lat. Chionodoxa) — bitkilər aləminin qulançarçiçəklilər dəstəsinin qulançarkimilər fəsiləsinə aid bitki cinsi. Cinsin adı yunanca "qar" və "şöhrət" sözlərindən götürülmüşdür. Bu soğanaqlı ot bitkiləri Aralıq dənizi adalarında və kiçik Asiyada geniş yayılmışlar. Nəhəng xionodoksa (Ch. gigantea) ölçülərinin çox iriliyi ilə fərqlənir. Mavi rəngli, ağ xallı çiçəkləri vardır. 1878-ci ildən gülçülükdə istifadə edilir. Lusiliya xionodoksasının Ch. Luciliae) çiçəkləri mavidir, mərkəzində olan ağ xalı daha gözəçarpandır, çiçək saplağı uzundur. Bir çiçək saplağında 4-6 çiçək vardır. Bitki 1764-cü ildən gülçülükdə istifadə edilir. Ağ və çəhrayı çiçəkli bağ formaları məlumdur. Xionodoksanı toxumla çoxaltdıqda cücərtiləri seyrəltmək lazımdır. Bitkilər üçüncü il çiçəkləyir. Soğanaqları yaxşı qurutduqdan sonra iyul ayında əkirlər. Xionodoksanı toxumla çoxaltdıqda cücərtiləri seyrəltmək lazımdır. Bitkilər üçüncü il çiçəkləyir. Soğanaqları yaxşı qurutduqdan sonra iyul ayında əkirlər. Xionodoksanın soğanaqlarını ölçülərinə görə seçmək lazımdır. İri soğanaqları daimi yerə, xırdaları isə bordürlərə əkirlər.